《试诸生直庐书事》
宋代·喻良能

长日初随彩线还，阴阴帘幕曲栏干。
白袍三百近洙泗，青桂两株如广寒。
下笔万蚕争食叶，为文三峡泻惊湍。
谁知潦倒真无补，不愧无毡愧素餐。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。